**Pušetšo morago ya tefelo ya VAT bakeng sa barekiši**

**Na pušetšo morago ya tefelo ya VAT ke eng?**

Pušetšo morago ya tefelo ya VAT ke palo ya tšhelete ya VAT yeo e lefelwago ke SARS go morekiši, ge

* palomoka ya palo yeo e lefišitšwego ya VAT go morekiši ka theko ya dithoto le ditirelo le tlišogae ya dithoto (gape yeo e dumeletšwego bjale ka kgogelo) e feta palomoka ya VAT yeo e lefišitšwego go dithoto le ditirelo ke morekiši, bakeng sa sebaka se itšeng sa motšhelo (e šupeditšwego bjale ka pušetšo ya tefelo ya VAT ka pušetšo ya motšhelo), goba
* Morekiši a lefetše palo ya motšhelo ya VAT, ya go fetiša palo yeo e bego e swanetše go lefelwa go SARS (yeo e šupetšwago bjale le tefelo ya go fetiša ka phošo).

**Na dipušetšo morago tša VAT go barekiši di šoma bjang**

Ge eba morekiši o swanetše go hwetša pušetšo morago ya tefelo ya VAT, SARS e swanetše go lefela pušetšo morago mo matšatšing a 21 a go amogela pušetšo ya VAT ya go tlatšwa botse mabapi le pušetšo morago ya VAT, ntle le ditswala dife goba dife go pušetšo morago yeo ya VAT.

SARS e ka swarelela tefelo ya pušetšo ya tefelo ka mabaka ao a latelago:

* SARS e kgotsofetše gore pušetšo ya tefelo yeo e kleimilwego e tla lefelwa ka morekiši go leloko le lengwe fao motšhelo wo o lefedišitšwego ka theko wa morekiši o lefetšwe ke leloko le lengwe;
* morekiši o file dintlha tša go panka
* tiišetšo, tlhahlobo goba oditi ya pušetšo e feleleditšwe, ntle le ge tšhireletšo e filwe
* gomme dipušetšo tša VAT di rometšwe.

**Tswala**

Ge eba pušetšo ga se e lefelwe mo matšatšing a kgwebo a 21, SARS e tla swanelwa ke go lefela tswala, ka tekanyo e ngwetšwego, ya palo yeo e swanetšego go lefelwa. SARS e ka, ka fase ga maemo a itšeng, e tlhakantšhe goba e fege nako ya matšatši a 21 a kgwebo, fao tswala e sa lefelwego, ntle le ge sebaka sa matšatši a 21 a kgwebo ao a tlhakantšhitšwego gape goba a fegilwe, fedile.

Nako ya matšatši a 21 a kgwebo e tlo fegwa fao SARS e sa kgonego go fihlelela dipuku le direkhoto tša morekiši. Mo mabakeng a, matšatši a 21 a kgwebo a emišitšwe go tloga ka letšatšikgwedi leo kgopelo ya phihlelelo e rometšwego go morekiši ka letšatšikgwedi leo morekiši a filego phihlelelo go dipuku le direkhoto.

Sebaka sa matšatši a 21 a kgwebo a tla tlhakantšhwa gape ka fase ga mabaka a latelago:

* fao pušetšo ya VAT e sa tšwelelago botse;
* tshedimošo e fihletše SARS go ya ka diribullo tšeo di dirilwego go pušetšo ya VAT;
* dintlha tša go panka ga di a nepagala (ge eba e ka ba morekiši goba akhaonte ya panka ya leloko la boraro);
* moemedi wa morekiši ga se a hirwe goba akhaonte ya panka ga se e fiwe (se se ama bao e sego badudi bao ba ngwadišitšego kgwebo); goba
* boitlemo bja motšhelo, mabapi le dipušetšo ga se di fihlelelwe.

Ge eba pušetšo e dirwa ka lebaka la phošo ya tefelo ya go fetišo, morekiši o swanetše gore mo matšatšing a 90 a go dira kleimi a fe SARS ka dintlha tša bona tša go panka bakeng sa kleimi gore e tiišetšo.

Ge eba morekiši o na le sekoloto seo se šaletšego morago, pušetšo ya VAT e tla ntšhwa kgatlhanong le sekoloto gomme palanse efe goba efe e tla lefelwa go morekiši. Morekiši o tla tsebišwa ka kgogelo yeo e dirilwego.

Pušetšo ya VAT e swanetše go kleingwa mo matšatšing a mahlano go tloga ka letšatšikgwedi la tefelo ya go fetiša.

**Na morekiši a ka ganetša goba go dira boipiletšo ge SARS e sa dumelele pušetšo morago ya VAT?**

Morekiši a ka ganana goba a dira boipiletšo bja sephetho seo se tšerwego ke SARS sa go se dumelele pušetšo morago ya VAT. Barekiši bao ba kgethilwego bakeng sa tiišetšo ya dikleimi tša bona tša pušetšo ba tla kgopelwa go romela ditokumente tša bona tša thekgo.

Barekiši bao ba ngwadišitšego bakeng sa e-Filing ba ka diriša Papetla ya Pušetšomorago go lebelela maemo a bona a pušetšo morago ya VAT.

**Maele a Bohlokwa kudu:** Ka lebaka la kotsi ya bomenetša bja go amana le VAT, tirišo ya tshedimošo ya go panka ya leloko la boraro e tla dumelelwa fela mo mabakeng a mabedi, la mathomo, ge morekiši e le khamphani ya naga ya ka ntle, la bobedi, ge morekiši a wela ka fase ga “sehlopha sa dikhamphani” (k.g. morekiši ke khamphani ya go thušana goba ke khamphani ya go swara). Mo mabakeng a mabedi, morekiši o tla fana ka taolo e hlokegago go tšwa go mong wa akhaonte (Mohlala, tharollo ya khamphani) le tšhireletšo ya SARS kgatlhanong le kgonagalo ya tahlegelo ya tšhelete yeo e lefelwago go akhaonte ya panka yeo e kgethilwego. Morekiši o kgopelwa go tlatša foromo ya VAT119i bakeng sa morero wo. Morekiši o kgopelwa go tlatša fomo ya VAT119i bakeng sa morero wo.

**Na o hloka thušo?**

* Lebelela VAT 404 Guide for Vendors (Kgaolo ya 12 – Kišontle le Tlišogae)
* Lebelela Government Notice No. R. 316 ‘Export Regulations’
* Letšetša SARS Contact Centre go 0800 00 7277
* Dira kgopelo ya kopano ya ponagalo, gopola go dira peakanyo pele.